Koptišćina (koptisce  Met.Remenkími) je posledni stadij stareje egyptowšćiny. Jedna so wo mortwu afroaziska rěč, kotraž rěčeše so hač do 17. lětstotka w Egyptowskej. Měješe dwaj dialektaj, a to sahidski a bohairski. Bohairski dialekt je liturgiska rěč egyptowskeje ortodoksneje cyrkwje a egyptowskeje katolskeje cyrkwje. Někotre słowa z koptišćiny buchu tež w egyptowskim dialekće arabšćiny wobchowane.